
Godišnja Skupština Udruženja

24.02.2006.godine
NARATIVNI IZVJEŠTAJ
Uvod i prepoznate potrebe

Potreba za savremenim i kreativnim metodama koje se mogu primjeniti u oblasti socijalnog rada, psihologije, pedagogije, defektologije, medicine je prisutna još od završetka rata. 

Sistem socijalne zaštite i edukativni sistem u BiH u svojoj socijalističkoj formi postoji već decenijama i zahtijeva reforme da bi dostigao evropske standarde. Zbog toga, reforme su neizbježne, ali ostaje pitanje kako će one uticati na osobe direktno uključene u sistem socijalne zaštite i edukativni sistem (zaposlene u ustanovama za socijalni rad i vaspitno-obrazovnim ustanovama).

Uobičajeni način rada obično odbija bilo kakvu modernizaciju i uzrokuje nedostatak samopouzdanja nastavnika i socijalnih radnika koji se negativno odražava na djecu u predškolskim i školskim ustanovama i osobe u stanju socijalne potrebe. Upoznavanje i edukacija u oblasti inovativnih metoda rada u psihosijalnom i pedagoškom radu će održati i poboljšati profesionalnu kompetenciju osoba uključenih u socijalni rad i edukaciju, i podići svjesnost o toleranciji i koegzistiranju u zajednici u procesu tranzicije.

Nadalje, sadašnje institucije i ustanove koje se uključene u psihosocijalni i pedagoški rad nalaze se u nezavidnom položaju, nemaju dovoljno kapaciteta koji bi mogli zadovoljiti potrebe velikog broja građana koji se susreću sa psihosocijalnim teškoćama kao i svakodnevnim problemima koje su posljedice rata i koji neminovno dovode do gubitka entuzijazma, motivacije, pojavljivanja agresivnosti, depresije, samoubilačkih ideja, i ostalih sociopatoloških stanja (droga, kriminal...). Malo se pažnje posvećuje podršci stručnim osobama koje svakodnevno pružaju savjetodavne, terapijske, obrazovne usluge. Stručne osobe koje rade u ustanovama za socijalni rad, obrazovnim, zdravstvenim ustanovama, nevladinim organizacijama susreću se sa siptmomima preopterećenosti i sagorijevanja na poslu (burnout-a), depresijom, agresivnošću i slabljenjem sposobnosti da uspješno obavljaju svoj rad. 

Da bi podržali korisnike i poboljšali kvalitet psihosocijalne zaštite i edukacije, neophodno je podržati stručno osoblje/profesionalce (uključujući i studente – buduće profesionalce). Amica EDUCA, kroz edukativne programe, omogućava lično i profesionalno usavršavanje stručnog osoblja, ali im obezbijeđuje i kvalitetnu kontinuiranu stručnu i psihološku podršku.  
Korist pohađanja edukativnog programa Amica EDUCA za profesionalce je višestruka. Savremeni i kreativni pristupi omogućavaju profesionalcima u gore navedenim oblastima da na sebi osjete procese učenja, što im otkriva mnogo novih mogućnosti za pristup problemima ličnosti korisnika kao i za preventivne, dijagnostičke, terapijske i obrazovne pristupe koje svakodnevno sprovode. Primjenjujući znanje stečeno kroz edukativni program Amica Educa-e u svojoj radnoj sredini, ovi stručnjaci osiguravaju multiplikatorne efekte u zajednici.

Takođe, prisustvujući seminarima, doživljavaju i ličnu korist; relaksiraju se, učeći nove pristupe, i koriste tehnike sprečavanja preopterećenosti i sagorjevanja (burnout-a).

Kroz edukaciju na seminarima, zajedinčke supervizijske sastanke, obezbijeđena im je kontinuirana stručna i lična podrška.

Veliki broj stučnjaka koji rade s djecom dobija potrebna znanja za prepoznavanje i zadovoljenje potreba i rješavanje problema djece. 
Efekat terapijskih procesa, kroz psihosocijalni program za djecu i odrasle u stanju psihosocijalne potrebe Amica EDUCA-e,  vidan je u poboljšanju komunikacije, razvijanju tolerancije, altruizma i poštovanja prema drugima, prevenciji i liječenju stresa, sagorijevanja i traume, podsticanju kreativnosti i pozitivnih promjena u sadržaju slobodnog vremena i kvalitetu življenja.  

Aktivnosti Amice Educe i drugih organizacija, a posebno mreže NVO u Tuzli, Referentna grupa, čija smo i mi aktivna članica, kao i medijska kampanje povodom obilježavanja svjetskih dana borbe protiv nasilja nad ženama i djecom uticali su na buđenje interesovanja i svijesti o potrebi zaštite prava žena i djece i ravnopravnog učešća žena u javnom životu.
Posljedica toga je povećanje broja žena koje traže pomoć. Potrebe i kompleksnost problema prevazilaze trenutne mogućnosti vladinih i nevladinih institucija i organizacija. 
Zalažući se za ravnopravnost polova, Amica EDUCA usmjerava svoje aktivnosti, takođe, ka pružanju stručne pomoći ženama i djeci, naročito ženama i djeci žrtvama nasilja, pomažući velikom broju žena da preuzme inicijative ka samopomoći i da ravnopravnije učestvuju u društvenim zbivanjima.

U skladu sa prepoznatim potrebama, a u okviru organizacionog razvoja urađena je kritička analiza ciljeva i dat je prijedlog za redefinisanje strateškog plana organizacije.

Programi
U okviru 2005 godinu, Amica Educa je radila na realizaciji slijedećih programa:
· Edukativni program, jačanje kompetencija u psihosocijalnom, pedagoškom radu za profesionalce i dr. zainteresirane uključujući i mlade i poslovni sektor;
· Psihosocijalni program uključuje:

· Projekat: Podrška pojedincu i porodici  (alternativni program za preventivnu zaštitu mentalnog zdravlja) 

· Projekat: SOS telefon -  otvorena linija za pozivaoce žrtve porodičnog nasilja, i druge osobe u stanju psihosocijalne potrebe 
· Festival cjeloživotnog učenja u BiH 2005
Edukativni program

U okviru edukativnoog programa organizirani su seminari i radionice Amica EDUCA-e na slijedeće teme: Kreativno izražavanje slikanjem, Art terapija, Porodična dinamika, Nenasilna komunikacija, Plesovi univerzalnog mira i Tematski zentrirana intrakcija.

Broj organiziranih seminara za pojedine teme je iznesen u tabeli 1 ovog izvještaja.

Pored ovoga u ovoj godini, a u okviru edukativnog programa istakli bi angažman organizacije kroz sljedeće aktivnosti: 

Transfer znanja i iskustava u Distrikt  Brčko i Snagovo, općina Zvornik (Snagovo) u RS

Zvaničan početak rada ateljea u Brčkom je bio 7.4.05 kada je i realiziran poseban program. U saradnji sa školom G.Rahić organizirana je svečana ceremonija kojoj je prisustvovala i g-đe Annegerh Zimmerman, stručna saradnica i voditeljica seminara koja je i prenijela znanja iz KIS-a na lokalne stručnjake. Tom prilikom G-đa Zimmerman održala je i predavanje na temu Uvod u KIS kojem je prisustvovalo ca 40 nastavnkika iz ove i susjednih škola.

Takođe je i realizirana uvodna radionica iz KIS-a za zainteresirane nastavnike.   

U toku narednih mjeseci održana su dva seminara u ovom novo otvorenom ateljeu u okviru ovog projekta koji su vodili lokalni treneri.

Uz podršku Projekta MIR- iz Njemačke i donacije pojedinaca članova mreže Plesova univerzalnog mira  omogućeno je da lokalne voditeljice Plesova univerzalnog mira iz Tuzle svoja iskustva prenesu na područje Zvornika (Snagovo) radeći kontinuirano sa oko 20-tak žena povratnica. 

Saradnja sa Univerzitetom u Tuzli (Edukacijsko rehabilitacijski fakultet)

Nakon višemjesečnih pregovora, dopisivanja sa Edukacijsko rehabilitacijskim fakultetom u Tuzli, dostavljenja podataka o našem programu i nosiocima tema,  dobijena je pismena potvrda u kojoj je odobreno Amica EDUCA-i da se aktivno uključi u nastavni program fakulteta i obuhvati studente završnih godina ovog fakulteta svojim aktivnostima u okviru redovnih praktičnih vježbi, prvenstveno seminarima Kreativnog izražavanja slikanjem.  Želimo da istaknemo izuzetnu saradnju sa dvije profesorice na ovom fakultetu koje su upoznate sa radom Amica EDUCA-e i uveliko ga odobravaju a to su: Doc.dr. Ćimeta Hatibović i Doc.dr. Nevzeta Salihović.
Tokom ovog procesa shvatili smo da u BiH nije lako uključiti jednu nevladinu organizaciju u zvaničan obrazovni sistem.  Da bi se sadržaj u što većoj mjeri prilagodio studentima i programu fakulteta, odnosno da bi se kreirali moduli rada sa studentima, u septembru je održana četverodnevna radionica (16 sati rada) sa voditeljicom gđom Annegreth Zimmermann a kojoj su prisustvovali predstavnici Amica EDUCA-e, predstavnici fakulteta i stručne saradnice koje aktivno rade u oblasti Kreativnog izražavanja slikanjem. 
Predavanje za UŽ Penzionerki TZ: 
Alternativno do zdravlja u prostorijama Doma penzionera u Tuzli odžano je u novembru

Cilj je bio da se prisutni upoznaju sa metodama i mogućnostnima učenja u 3. životnoj dobi a koje nudi Amica EDUCA. Održana su 4 izlaganja na tu temu i u okviru toga prezentiran rad Amica EDUCA-e. 

Edukacija tima 
Menadžerica organizacije je u decembru vodila prvu od 4 radionice prenoseći znanja iz oblasti Humanagementa: ‘’jačanje kompetenica’’ s ciljem da članove tima upozna sa pripremom i vođenjem radionica na profesionalan način. Ovo je u skladu sa razvojnim planom organizacije gdje je predviđeno smanjenje ovisnosti o stanim edukatorima I aktivnije uključenje svih lokalnih profesionalaca u praktičan rad sa korisnicima. 

Psihosocijalni program 
Nastavljena je kontinuirana realizacija slijedećih projekata:
· SOS telefon:  urgentna podrška putem telefona, psihološko i pravno savjetobvanje, individualna i grupna porodična terapija i povezivanje sa ponudama drugih organizacija (djelovanje u mreži) 

· Podrška pojedincu i porodici koja obuhvata
· Relaksacione masaže za odrasle, individulani tjelesna terapija i realaksacija. 

· Radionice za djecu: Kreativno izražavanje slikanjem,  

· Radionice za odrasle (uglavnom žene):
· Meditativni plesovi– jedna grupa 1x sedmično,

· Rekreativna Gimanastika - 3 grupe 2x sedmično, kontinuiran rad,

· Reiki - grupni i individualni rad 1x sedmično i po zakazonom terminu, 

· Yoga vježbe: rad sa 3 grupe 2x sedmično, 

· Stručna supervizija za tim i voditelje grupa, 2 x mjesečno, 

Korisnici 

Korisnici našeg programa su građani Tuzlanskog kantona, pa i šire, građani (odrasli i djeca) koji su u stanju psihosocijalne potrebe, kao i osobe koji imaju stručne kvalifikacije ili su studenti u oblasti socijalnog rada, psihologije, pedagogije, defektologije, specijalne pedagogije, medicine ili rade u socijalnim, vaspitno obrazovnim, zdravstvenim ustanovama i ustanovama namijenjenim osobama sa posebnim potrebama.

Organizacioni razvoj

Važan fokus aktivnosti u izvještajnom periodu je i razvoj i održivost oraganizacije. U tu svrhu realizirane su slijedeće aktivnosti:

· Konsalting sa evaluatorkom projekta Christine Passavant

· U cilju podrške implementaciji evaluacionih preporuka vezanih za razvoj organizacije 5.-7.maja 05. realizirane su radionice i konsultacije sa timom i Upravnim odborom Amica Educa. 

· nakon posjete evaluatorke, članice tima Amica Educa i članice Upravnog odbora Amica EDUCA su redefinisali misiju, viziju, svrhu, glavni cilj i projektne ciljeve organizacije kao osnovu za dalji rad 

· u toku godine nastavljen je kontinuirani pismeni konsalting sa evaluatorkom i Upravnim odborom amica EDUCA-e.
· Posjeta program kordinatorice, Selme Aličić Amica-i Schweiz, u Basel 23. 01. -30.01.05. Cilj: prisustvo sastanku voditeljica seminara, planiranje rada, razmjena informacija, posjete dr. organizacijama i konsultacije.

· nastavljena saradnja sa Humanagent doo Hannover: 2.-3.02.05 održana radionica za tim, saradnike i  konsultacije sa predsjednicom UO. Voditelji: dr. Stefan I Karin Fourier. Tema: Kompetencije organizacije i mogućnosti na tržištu, buduće mogućnosti AE. 

· Posjeta koordinatorke Amica Schweiz, Andrea V. Biedder, monitoring posjeta (17.-22.4.05) partnerske organizacije projekta u Tuzli. Realizirane su konsultacije vezane za razvoj, ciljeve, sadržaj rada, odgovornost i održivost lokalne organizacije  i zajedničko djelovanje u budućnosti.

· Posjeta predsjednice Upravnog odbora Amica SCHWEIZ  Marie Louise Bohni i koordinatorice Andrea Von Bidder, 18.10. – 21.10. s ciljem monitoringa organizacije i podrške organizacije u narednom razvojnom periodu. 

· Edukacija tima na temu Trening za trenere. Već je nazančeno da je menadžerica organizacije prvu od 4 radionice na temu Transfer znanja iz oblasti Humanagementa što je u u skladu sa razvojnim planom organizacije gdje je predviđeno smanjenje ovisnosti o stanim edukatorima I aktivnije uključenje svih lokalnih profesionalaca u praktičan rad sa korisnicima. 

Ostale aktivnosti

Godišnja skupština

Pripremljena i realizirana redovna izvjestajna godišnja skupština održana je 3.3.05.

Na skupštini su razmatrani i usvojeni slijedeći dokumenti:

· Izvještaj o radu i finansijskom poslovanju za 2004 godinu  

· Plan rada i okvirni prijedlog buget za 2005 god.

Atmosfera i rad skupštine je bio veoma dobar i podržavajući. Pripremljena je Power Point prezentacija rada kojom se prezentirao rad i postignuti rezultati u 2004. 

Fundraising

· Urađen prijedlog projekta za FCU za IIZDVV - Sarajevo

· U toku aprila  i maja radili smo na pripremi aplikacije projekta za EU. Ovaj rad je zahtijevao puno angažmana i svjesni smo da je sam proces vrijedan učenja i iskustva. Nažalost dobili smo negativan odgovor.

· Urađen i dostavljen prijedlog projekta Festival cjeloživotnog učenja za Federalno ministarstvo za obrazovanje i nauku, Vladu TK i  Općinu Tuzla

· Urađen je i dostavljen koncept projekta za praktičan rad u RS sa ženama povratnicama za Amica SCHWEIZ

· Izrađen je i dostavljen budžet Tandem projekta (Amica EDUCA – Univerzitet) za Amica SCHWEIZ

Aktivnosti u mreži

· Nastavljene su intenzivne aktivnosti u radu mreže Referentna grupa, Tuzla  a posebno rad u Radnoj grupi za psihosocijalnu podršku kao i aktivnnost u radu Nadzornog odbora pored kontinuiranog rada na zajedničkom djelovanju na podršci ženama žrtvama nasilja.

· Amica EDUCA je učestovala u obilježavanje 10 godina od genocida u Srebrenici.


· izrada teksta o aktivnostima Amica EDUCA-e za mjesečni list Lobino u kojem se predstavljaju aktuelnosti TK, dani nasilja, moderiranje Okruglog stola ..

· Aktivno učešće u obilježavanju Dana nasilja: 25.11.-10.12 gdje su realizirane različite aktivnosti, 
Saradnja na drugim projektima

· Saradnja sa UNDP- Gender projekat učešće u radnoj grupi za obrazovanje na nivou BiH
· OSCE- aktivno učešće u radu Obrazovnog foruma

· IIZDVV i OSCE – aktivno učešće u izradi strategije za donošenje zakona o obrazovanju odraslih

· Saradnja sa Kućom mira- učešće u radu savjetodavnog odbora za izrada dokumentarnog filma vezanog za temu Gender

· Saradnja sa Cirkus Pumpernudel iz Njemačke, tema: savjetodavna podrška djelovanju  u izbjegličkom kampu u Mihatovićima kod Tuzle,

· Centri za civilne inicijative- saradnja na projektu «parlamentarne procedure» 

· Učešće u radu koordinacionog odbora za Gender pitanja na nivou Bih (UNDP- projekat i saradnja)

· Učešće u radu radne grupe za izradu strategije razvoja obrazovanja odraslih u BiH

· Učešće na Konferenciji 2Peking + 10- ženska civilna scena u BiH, izlaganje 

· Predloženi za članicu Mreže za obrazovanje odraslih u Briselu ispred BIH
Festival cjeloživotnog učenja

I ove godine je realizan projekat Festival cjeloživotnog učenja 2005 u BiH, šesti po redu.

Organizirane su tri cjelodnevne radionice iz oblasti Karijer-managementa na teme ''Kompetencijama do radnog mjesta'' i ''Upravljanje vremenom – Lični management''. Dvije su organizirane u Tuzli a jedna u Bijeljini. Radinicama su prisustvovali građani Tuzlanskog kantona, Brčkog, Bijeljine, Sarajeva je učestvovalo na radionicama. Voditeljice radionica bile su dvije stručne konsultantice gđa Karin Fourier i gđa. Beate Wiemann, iz konsultantske kuće ''Humanagement''.

Kao Centralna aktivnost ovogodišnjeg Festivala, organizirana je debata ''Obrazovanje odraslih u BiH – uloga nevladinoga sektora''. Dabati su prisustvovali predstavnici relevantnih ministarstava Tuzlanskoga kantona i Federacije BiH, predstavnici Univerziteta u Tuzli, škola, udruženja aktivnih na području obrazovanja, kao i pojedinci aktivni u području obrazovanja odraslih. 
Prije, tokom kao i nakon Festivalskih dana, intenzivno je rađeno na medijskoj kampanji projekta. 

Za potrebe projekta štampani su i distribuirani plakati, pozivnice i brošure u kojima su, pored organizatora, promovirani donatori projekta, pokrovitelji, medijski pokrovitelji, suorganizatori i institucije koji su na različite načine podržali realizaciju projekta (opširnije u sažetku projekta koje je u prilogu).

Godišnje planiranje 

Je organizirano u decembru. Na ovom skupu članica tima i saradnica Amica EDUCA-e, iznjeti su rezultati rada u 2005. godini, predviđen je plan za narednu 2006. godinu, definisani su fokusi rada za naredne godine. Jedan od njih jeste da lokalno osoblje realizuje radionice i seminare za korisnike u skladu sa evaluacionim preporukama (osnaživanje lokalnih profesionalaca radi postepenog preuzimanja vođenja seminara i radionica), kao i uže povezivanje sa Univerzitetom u Tuzli i aktivnije uključenje u program i plan rada fakulteta Univerziteta. Amica Educa ima kvalitetan sadržaj koji može ponuditi studentima fakulteta u Tuzli i namjera nam je da u svoje aktivnosti u više uključimo studente. Monitoring i interna evaluacija će pokazati kako će se teme našeg cjelokupnog programa uključiti i nositi sa promjenama u društvu i organizaciji.

TABELARNI IZVJEŠTAJ O RADU U 2005. GODINI
	Projekat: Edukativna i psihosocijalna podrška odraslima i djeci

	
	Planirano  vrijeme
	

	O p i  s    p r o j e k t a
	Vremenski period
	Stanje

Projekta
	Vremenski period izvještavanja: januar -decembar 2005.

	Glavni cilj

Doprinjeti razvoju i demokratizaciji BiH kroz razvoj kvaliteta i različitosti socijalnih usluga, zaštitu mentalnog zdravlja pojedinaca i iniciranje pozitivnih zakonskih regulativa direktnom podrškom, primjenom inovativnih pristupa u edukaciji profesionalaca i promocijom uloge civilnog društva.
	januar – decembar

2005

	
	Udruženje „Amica EDUCA“, u saradnji sa vladinim i nevladinim organizacijama u BiH i djelovanjem kroz lokalne i regionalne mreže nastavlja davati doprinos razvoju civilnog društva i stvarati uslove za brže zapošljavanje građana BiH. 

Prenošenje novih znanja, promoviranje i realiziranje  aktivnosti koje razvijaju svijest građana o potrebi za cjeloživotnim učenjem kao i primjena savremenih i alternativnih metoda u psihosocijalnom radu su glavni fokusi rada Amica Educa-e.

	Projektni cilj 1.

Doprinjeti uvođenju inovativnih pristupa, znanja i vještina u psihosocijalnom radu putem edukacije profesionalaca/profesionalki i promocijom cjeloživotnog učenja Ojačati pojedince i pojedinke u organizacijama i firmama kroz razvijanje njihovih vještina i znanja da bi kreirali prestižne organizacije sa sretnim osobljem.
	januar – decembar

2005

	
	Projektni cilj 1. - komentar
Edukativni programi Amica Educa-e omogućava lično i profesionalno usavršavanje osoba koji imaju stručne kvalifikacije ili su studenti u oblasti socijalnog rada, psihologije, pedagogije, defektologije, medicine ili rade u vladinim socijalnim, vaspitno obrazovnim, zdravstvenim ustanovama i ustanovama namijenjenim osobama sa posebnim potrebama.  
Kroz edukaciju na seminarima, zajedničke supervizijske sastanke, obezbijeđena im je kontinuirana stručna i lična podrška.  


	Projektni cilj 2.

Podržati pojedince/pojedinke i porodice (posebno porodice poremećene strukture i odnosa) u stanju socijalne potrebe pružanjem usluga savjetovanja, psihološke podrške i terapije primjenom inovativnih i alternativnih metoda.
	januar – decembar

2005

	
	Projektni cilj 2. - komentar
Kontinuirana primjena novih metoda rada: Kreativno izražavanje slikanjem i dr. metode art-terapije, Porodična dinamika, Plesovi univerzalnog mira, Nenasilna komunikacija, Tjelesna terapija, Reiki tretmani i u radu sa pojedincima i grupama potvrđuje iscjeliteljske i preventivne efekte u očuvanju zdravlja djece i odraslih i utiču na poboljšanje kvaliteta življenja građana

	Projektni cilj 3.

Ojačati resurse organizacije u partnerstvu sa nevladinim, vladinim i poslovnim sektorom radi održivosti i podrške procesu profesionalizacije.
	januar – decembar

2005

	
	Projektni cilj 3. - komentar
Članovi tima Amica Educa  usavršavaju svoje profesionalna i lične kompetencije u oblastima koje nudi Amica Educa kao i u drugim područjima potrebnim za usješno reliziranje radnih zadataka.

	Projektni cilj 4

Podizanje nivoa svijesti javnosti o ulozi nevladinog sektora u razvoju civilnog drušva kroz promotivne aktivnosti i javno zagovaranje.
	januar – decembar

2005
	
	Projektni cilj 4 - komentar
Amica Educa učestvuje u realizaciji različitih promotivnih aktivnosti i aktivnosti vezano za javno zagovaranje samostalno ili u saradnji sa organizacija u regiji


	Rezultat 1.1.
( Nastavljen transfer znanja u psihosocijalnom i pedagoškom radu i edukacija profesionalaca na slijedeće teme: Kreativno izražavanje slikanjem (KIS) i drugih metoda art terapije, Porodična dinamika, Nenasilna komunikacija, Plesovi univerzalnog mira, Tematski centrirana interakcija

( Potvrđeni multiplikatorni efekti edukativnog programa Amica Educa-e u lokalnoj zajednici
	januar – decembar

2005
	U toku
	Rezultat 1.1. - komentar
· Kreativno izražavanje slikanjem (KIS) i Art terapija: 
U toku 2005.godine održano je 6  seminara kreativnog izražavanja slikanjem na kojima su učestvovale 58 osoba. 2 od ovih 6 seminara su održana u Brčkom. 
Organizovano i realizirano je 4  radinice Art terapije na kojima su učestvovale 40 osoba. 

· Porodična dimamika

Održana su 4 seminara, učestvovalo 44 učesnika. Jedan od ovih seminara je bio  supervizijski seminar gdje su učesnici imali mogućnost da iznesu primjere iz prakse. 

· Plesovi univerzalnog mira 

Održana su 4  seminara/radionica i učestvovalo je 68  učesnika. 

· Nenasilna komunikacija

Organizovali i održali 5 seminara. Na seminaru učestvovalo 89 učesnika.  

· Tematski centrirana interakcija 

Organizovana su 2 seminara. Broj učesnika 30. Neki od učesnika rade na Univerzitetu u Tuzli kao profesori i asistenti. 

Primjenjujući znanje stečeno kroz edukativni program Amica Educa-e u svojoj radnoj sredini, stručnjaci u raznim oblastima osiguravaju multiplikatorne efekte u zajednici

	Rezultat 1.2.
( Realizirane aktivnosti Festivala cjeloživotnog učenja
( Uspostavljeni kontakti sa vladinim, institucijama koje se bave pitanjem obrazovanja radi saradnje na projektu Festival cjeloživotnog učenja u BiH 2005.

( Kontakti su uspostavljeni i sa međunarodnim organizacijama – OSCE; EU, kao i nevladinim sektorom.
	
	
	Rezultat 1.2. - komentar
· Nastavljena saradnja sa konsultantskom kućom Humanagement u okvriru FCU. Organizovane i realizovane 3 radionce na temu Karijer menadžment (2 u Tuzli i 1 u Bijeljini), debata, medijska kampanja, štampan edukativno promotivni materijal.

· Nastavljena saradnja sa Ministarstvima za obrazovanje u BiH i TK, školama, kao i  Univerzitetom u Tuzli Aktivnosti Festivala cjeloživotnog učenja su organizovane u Tuzli i Bijeljini 3 radionice, debata, medijska kampanja 

· Nastavljena saradnja sa OSCE-om, IIZDVV i nevladinim organizacijama.

	Rezultat 2.1.

(Nastavljeno pružanje raznih vidova psihosocijalne podrške građanima kroz aktivnosti projekta SOS telefon.

( Veliki broj korisnika (djece, mladih, odraslih)  su uključeni u proces upoznavanja metoda kreativnog izražavanja, realaksacije, psihohigijene, prevencije stresa i traume kroz grupne i individualne aktivnosti.
	januar – decembar

2005
	U toku


	Rezultat 2.1. - komentar

· SOS telefon

Ukupan broj poziva na SOS telefon je 653. Nastavljeno je pružanje urgentne podrške putem SOS telfona ženama žrtvama nasilja i drugim osobama, kao i individualna psihološka podrška, grupna terapijja  za žene i pravno savjetovanje. 

· Kreativno izražavanje slikanjem
Kontinuiran rada sa djecom kojima je potrebna podrška je organiziran u saradnji sa školama, obdaništima, i roditeljima. Grupni rad se realizuje sa 4 grupe djece tokom sedmice, sa jednom sesijom sedmično. Rad sa jednom grupom traje 3-6 mjeseci. U toku ove godine ukupan broj učesnika djece predškolskog uzrasta i školskog uzrasta je bio 50. 


	
	
	
	· Rekreativna gimanastika

Podrška je pružena ženama, takođe, kroz rekreativnu gimnastiku. Rad je organiziran dva puta sedmično. Učesnice su podijeljene u 3 grupe koje dobijaju podršku tokom cijele godine. Sve žene su starosti od 40 do 65 godina. Ukupan broj učesnica je bio 50 

· Relaksacione masaže

Relaksacione masaže su individualni tretmani koji obezbjeđuju relaksaciju, bolje funkcionisanje tijela i preventivnu zaštita zdravlja. Ukupan broj korisnika ove godine bio je 100 

· Plesovi univerzalnog mira

Grupa ''Plesovi univerzalnog mira'' je otvorena grupa za žene i muškarce. Grupne radionice/sesije se organizuju jedanput sedmično. Ukupan broj učesnika u Tuzli je bio 50.

Voditeljica grupe/trener i asistent su išli u Snagovo tokom čitave godine redovno jedanput sedmično da rade sa ženama povratnicima. Broj učesnica u Snagovu je 40. 

· Yoga vježbe

Yoga vježbe se realizuju u zatvorenim grupama.  2 grupe Yoge se sastaju 2 puta sedmično. Broj učesnika je bio 50

· Reiki tretmani

Reiki grupa je otvorena grupa koja se organizuje jedanput sedmično i učesnicima se nudi informacije/edukacija i relaksacija. Ukupno 30 osoba učesvuje u radu ove grupe.

	Rezultat 3.1.

( Članovi tima i saradnici usvaršavaju svoje kompetencije u oblastima potrebnim za njihov usješan rad u Amica EDUCA-i.
	januar – decembar

2005
	U toku
	Rezultat 3.1. - komentar

Članovi tima su nastavili edukaciju u relevantnim (za projekat) poljima u BiH i Njemačkoj. 

Voditeljice seminara i radionica i stučne saradnice su nastavile kontinuiranu edukaciju u na seminarima i supervizijama u Amica Educa-i

Učiteljica plesova univerzalnog mira i 3 saradnice nastavile edukaciju.

	Rezultati 4.1.

Amica Educa prepoznata kao partner koji moze dati svoj doprinos unapređenju sistema obrazovanja i jednakosti polova
	januar – decembar

2005
	U toku  
	Rezultati 4.1. - komentar

Članovi Amica Educa-e učestvovali u raznim aktivnostima vezanim za podizanje nivoa svijesti javnosti o ulozi nevladinog sektora u razvoju civilnog drušva, posebno u oblasti obrazovanja odraslih i gender pitanju u BiH

	Aktivnost 1.1.1.

(  Seminar Kreativno izražavanje slikanjem (KIS) po Arno Stern i Betina Egger:

(Animacija,pravljenje liste čekanja,organizovanje i seminara, vodjenje evidencija i analiza seminara). Edukacija u ovoj oblasti je proširena na područje Brčko distrikta
( Seminar Art terapija
(Animacija, pravljenje liste čekanja, organizovanje seminara, vođenje evidencija, kontakti sa voditeljicom, analiza seminara)

	januar – decembar

2005
	U toku  
	Aktivnost 1.1.1. - komentar

· Održano je 6  seminara Kreativnog izražavanja slikanjem na kojima su učestvovale 58 osoba. 2 od ovih 6 seminara su održana u Brčkom. 
· Organizovano i realizirano je 4  radinice Art terapije na kojima su učestvovale 40 osoba.


	( Seminar Uvod u porodičnu dinamiku sa elementima tjelesne terapije
(Animacija,pravljenje liste čekanja,organizovanje seminara, vodjenje evidencija i analiza) 

( Seminar Plesovi sveopćeg mira - iscjeliteljski plesovi -po Samuelu Lewisu:

(Animacija, organizacija seminara, usavršavanje lokalnih voditeljica radi kvalitetnijeg vodjenja grupe, stvaranje lokalnog jezgra edukatora)

( Seminar Nenasilna komunikacija po Maršalu Rosenbergu 

(Animacija, pravljenje liste čekanja, organizovanje seminara, vodjenje evidencija, kontakti sa voditeljicom, analiza seminara)
( Seminar Tematski centrirana interakcija (po Ruth Cohn)
Animiranje učesnika, pravljenje listi za čekanje, organizacija seminara, vođenje evidencije, kontakti sa voditeljima seminara, analiza seminara
	
	
	· Održana su 4 seminara Uvod u porodičnu dinamiku sa elementima tjelesne terapije, učestvovalo 44 učesnika. Jedan od ovih seminara je bio  supervizijski seminar gdje su učesnici imali mogućnost da iznesu primjere iz prakse. 

· Održana su 4  seminara/radionica Plesovi sveopćeg mira - učestvovalo je 68  učesnika. 

· Organizovali i održali 5 seminara Nenasilne komunikacijae. Na seminaru učestvovalo 89 učesnika.

· Organizovana su 2 seminara Tematski centrirane interakcije. Broj učesnika 30. 



	Aktivnost 1.2.1.

( Festival cjeloživotnog učenja u BiH 2004

priprema i realizacija projektnih aktivnosti
	Januar – decembar 2005
	Završeno
	Aktivnost 1.2.1. - komentar

Organizirana i realizirane 3 radionice, debata, pripremljeni, printani i distribuirani plakati, pozivnice i brošure, organizirana medijska kampanja na državnom nivou

	Aktivnost 2.1.1.

( Kontinuirano pružanje podrške pozivaocima SOS telefona (kao i direktna Individualna i grupna psihosocijalna podrška)

Praktična primjena novih znanja iz oblasti savremenih i kreativnih metoda u psihosocijalnom radu sa djecom, mladima, odraslim: 

( Kreativno izražavanje slikanjem u radu sa grupama djece ;

( Plesovi univerzalnog mira za žene;.

( Rekreativna gimnastika;
	januar – decembar

2005
	  U toku
	Aktivnost 2.1.1. - komentar

· SOS telefon 
Ukupan broj poziva na SOS telefon je 653. Pruženi su slijedeći oblici podrške: psihološka podška,  pravna  podrška, upućivanje u druge organizacije, informativna i dr.  

· Kreativno izražavanje slikanjem
Grupni rad se realizuje sa 4 grupe djece tokom sedmice, sa jednom sesijom sedmično. U toku ove godine ukupan broj učesnika djece predškolskog uzrasta i školskog uzrasta je bio 50. 

· Plesovi univerzalnog mira

Grupne radionice/sesije se organizuju jedanput sedmično. Ukupan broj učesnika u Tuzli je bio 50. Voditeljica grupe/trener i asistent su išli u Snagovo tokom čitave godine redovno jedanput sedmično da rade sa ženama povratnicima. Broj učesnica u Snagovu je 40. 

· Rekreativna gimanastika

Rad sa ženama  je organiziran dva puta sedmično. Ukupan broj učesnica je bio 50 

	( Relaksacione masaže;

( Yoga vježbe 

( Reiki –edukacija, inicijacija i tretmani;
	Januar – decembar 2005
	  U toku
	· Relaksacione masaže
Ukupan broj korisnika je 100. posjetama. 

· Yoga vježbe

2 grupe Yoge se sastaju 2 puta sedmično. Broj učesnika je bio 50

· Reiki tretmani 

Reiki grupa je otvorena grupa koja se organizuje jedanput sedmično i učesnicima se nudi informacije/edukacija i relakscija. Ukupno 30 osoba učesvuje u radu ove grupe..

	Aktivnost  3.1.

( Kontinuirano educiranje članova tima u u relevantnim (za projekat) poljima. 


	Januar – decembar 2005
	  U toku
	Aktivnost  3.1. - komentar

· Na ljetnoj školi za odrasle u okviru PUM učestvovale 3 saradnice i članica tima.

· Na porodičnom kampu (PUM) učestvovale 4 saradnice

· Započeta edukacija članova tima ''Trener za trenere''

· članovi tima učestvovali na seminarima u AE

· članovi time učestvovali na različitim konferencijama i okruglim stolovima organizovanim od strane mereže RG (vezano za gender pitanja, parlamentarne procedure, cjeloživotno učenje, Evropske integracije, demokratizacija)

	Aktivnosti 4.1.

Amica Educa učestvuje u realizaciji različitih promotivnih aktivnosti i aktivnosti vezano za javno zagovaranje samostalno ili u saradnji sa organizacija u regiji
	
	
	Aktivnost  4.1. - komentar

Promovisanje cjeloživotnog učenja i obrazovanja odraslih kroz projektne aktivnosti
· saranja sa UNDP- Gender projekat učešće u radnoj grupi za obrazovanje na nivou BiH,

· OSCE- aktivno učešće u radu Obrazovnog foruma - aktivno učešće u izradi strategije za donošenje zakona o obrazovanju odraslih – u saradnji sa IIZDVV i OSCE

· saradnja sa Kućom mira- učešće u radu savjetodavnog odbora za izrada dokumentarnog filma vezanog za temu Gender

· Saradnja sa Cirkus Pumpernudel iz Njemačke, tema: savjetodavna podrška djelovanju  u izbjegličkom kampu u Mihatovićima kod Tuzle,

· Centri za civilne inicijative- saradnja na projektu «parlamentarne procedure» 

· učešće u radu koordinacionog odbora za Gender pitanja na nivou Bih (UNDP- projekat i saradnja)

· učešće u radu radne grupe za izradu strategije razvoja obrazovanja odraslih u BiH

· učešće na Konferenciji 2Peking + 10- ženska civilna scena u BiH, izlaganje 

Amica EDUCA je predložena za članicu Mreže za obrazovanje odraslih u Briselu ispred BIH


Tuzla, Februar 2006








Menadžerica Udruženja Amica Educa













    Suada Selimović

Sažetak izvještaja projekta 

''Festival cjeloživotnog učenja u BiH 2005.''

Dani Festivala cjeloživotnog učenja u BiH 2005., šestoga po redu, održani su u periodu od 11. do 15. oktobra/listopada 2005. godine. Aktivnosti ovogodišnjeg Festivala imale su moto ''Obrazovanje za rad''.
Dosadašnji Festivali pokazali su vidan napredak u širenju ideje cjeloživotnoga učenja na području naše države, a dokaz za to je formiranje Radne grupe za izradu strategije razvoja obrazovanja odraslih u BiH koje je inicirao naš strateški partner na projektu i glavni donator, Institut za međunarodnu saradnju njemačkog Saveza visokih narodnih škola. Kao rezultat rada grupe izrađen je dokument ''Strateški pravci razvoja obrazovanja odraslih u BiH'' u kojem se pojašnjavaju sljedeći pojmovi: 

Cjeloživotno učenje je stalno usvajanje novih i/ili reorganiziranje već usvojenih znanja i vještina u nove sisteme s ciljem, manje ili više, trajne promjene u ponašanju ličnosti; aktivnost koja nije ograničena godinama starosti čovjeka, već samo kvalitativno izmijenjena u skladu s čovjekovim potrebama i mogućnostima za uključenje u proces učenja.

Obrazovanje odraslih uključuje sve oblike formalnoga ili neformalnoga učenja osoba iznad 16 godina koji više nemaju status redovnoga učenika ili studenta; obrazovanje odraslih je organizirano na 3 nivoa: formalnostručno usavršavanje, profesionalni razvoj i neformalno obrazovanje.

Stručno usavršavanje i povratno obrazovanje obuhvaća sve vrste i sve nivoe profesionalnoga i stručnog usavršavanja, dopunskoga ili dodatnog obrazovanja, sve oblike prekvalifikacije, specijalističkih treninga i programa profesionalnoga razvoja, koji se mogu obavljati, kako kroz formalne, tako i kroz neformalne obrazovne programe. 

Istražujući potrebe lokalnoga stanovništva, prije svega nezaposlenoga, socijalno ugroženog stanovništva, ali i studenata, apsolvenata, postdiplomaca i zaposlenoga stanovništva, uočena je prioritetna zajednička potreba za organiziranjem radionica iz oblasti Karijer-managementa. Zahvaljujući suradnji sa konsultantskom kućom ''Humanagement'' iz Hanovera, Njemačka, koja je uspostavljena na prošlogodišnjem Festivalu cjeloživotnoga učenja u BiH, zainteresiranim građanima smo, kroz organiziranje cjelodnevnih radionica, ponudili mogućnost upoznavanja i usvajanja znanja koja su sadržana u radionicama ''Kompetencijama do radnog mjesta'' i ''Upravljanje vremenom – Lični management''. Radionicama je prisustvovalo oko 113 građana iz Tuzlanskoga kantona, Brčkoga, Bijeljine i Sarajeva. Voditeljice radionica bile su dvije stručne konsultantice gđa Karin Fourier i gđa Beate Wiemann, iz konsultantske kuće ''Humanagement''.

S obzirom da Festival cjeloživotnog učenja u BiH ima za cilj, svojim aktivnostima, povezati relevantne aktere u obrazovanju, utjecati na poboljšanje kvaliteta obrazovanja, unaprijediti edukativne reforme, demokratske procese, inicirati donošenje Zakona o obrazovanju odraslih u BiH, te isticanje važnosti uloge NVO-a u BiH, kao Centralna aktivnost ovogodišnjeg Festivala, organizirana je debata ''Obrazovanje odraslih u BiH – uloga nevladinoga sektora''.

Dabati su prisustvovala 37 predstavnika relevantnih ministarstava Tuzlanskoga kantona i Federacije BiH, predstavnici Univerziteta u Tuzli, škola, udruženja aktivnih na području obrazovanja, kao i pojedinci aktivni u području obrazovanja odraslih. Debata je započeta uvodnim izlaganjima od strane stručnih osoba iz oblasti cjeloživotnog učenja, i to na na teme:
· Doc. dr med. sci Nada Mladina, Predsjedavajuća Općinskog vijeća, Tuzla- ''Edukacija u psihosocijalnom radu kao dio stručnog obrazovanja odraslih''

· Dr. sci Džemo Tufekčić, (prorektor za nastavu i studentska pitanja Univerziteta u Tuzli) - ''Obrazovanje odraslih u kontekstu cjeloživotnog učenja'' (uključujući definicije osnovnih pojmova  - neformalno vs. formalno obrazovanje, stručno obrazovanje, lični razvoj)

· Prof.. dr Srđan Vukadinović, Adademija dramskih umjetnosti, Tuzla - ''Uloga NVO sektora u obrazovanju odraslih: Važnost socijalnog kapitala za društveni razvoj'' (stručne kompetencije i lični razvoj)

· prof. Izet Numanović, Ministarstvo obrazovanja, nauke, kulture i sporta TK - ''​​​​​​​​​​​​​​​​​​​​​​​​​​​​​​Značaj obrazovanja odraslih za reformu obrazovnog sistema''

Zaključci i preporuke dobiveni kroz aktivno učešće sudionika Debate, od velike su važnosti za sam projekat, te mogu poslužiti kao smjernice za dalji razvoj budućih Festivala kao i unapređenje cjeloživotnog učenja u Bosni i Hercegovini. 

Prije, tokom kao i nakon dana Festivala cjeloživotnog učenja u BiH 2005., intenzivno je rađeno na medijskoj kampanji projekta. 

Urađen je TV telop i radio džingl koji su najavljivali početak Festivalskih dana (emitirano na TV BiH odnosno radio Kameleon u Tuzli). Ukupno  20 snimaka, direktnih javljanja i emisija najavile su i popratile sva dešavanja vezana za ovogodišnji Festival koji su emitirani na različitim radio i TV kućama u cijeloj BiH: TV BiH, TV Tuzlanskog Kantona, TV Tuzla,  Radio Tuzlanskog Kantona, Radio Tuzla, Radio Kameleon TZ, Radio Soli TZ.

Za potrebe projekta Festival cjeloživotnog učenja u BiH, štampano je i distribuirano 300 plakata, 200 pozivnica i 500 brošura u kojima su, pored organizatora, promovirani donatori projekta, pokrovitelji, medijski pokrovitelji, suorganizatori i institucije koji su na različite načine podržali realizaciju projekta.

Zahvaljujući promotivnom materijalu, a posebno medijskoj kampanji, procjenjuje se da Festival cjeloživotnog učenja u BiH 2005., pored 150 direktnih učesnika, sa svojim aktivnostima o značaju cjeloživotnog učenja i obrazovanja odraslih, upoznao još ca. 100.00 građana / indirektnih korisnika iz cijele Bosne i Hercegovine.
Suorganizatori su takođe, svojim aktivnostima, obuhvatili 450 korisnika: nastavnici, roditelji, predstavnici vlasti, nezaposleni, povratnici i dr.

PREGLED KORISNIKA/CA EDUKATIVNOG PROGRAMA U 2005. GODINI

	
	Plesovi univerzalnog mira
	Nenasilna

komunikacija
	Porodična dinamika
	Kreativno izražavanje slikanjem
	Tematski centrirana interakacija
	Art-terapija
	Total
	Total

%

	Broj seminara
	4
	6
	4
	6
	2
	4
	26
	-

	Broj učesnika
	68
	89
	44
	58
	30
	40
	329
	-

	od toga

	Zaposleni u VO
	8
	50
	19
	39
	20
	9
	145
	44,07

	Zaposleni u NVO
	21
	18
	23
	11
	10
	7
	90
	27,35

	Studenti
	1
	1
	2
	-
	-
	20
	24
	7,29

	Penzioneri
	17
	-
	-
	-
	-
	-
	-
	5,16

	Ostali (nezaposleni, zasposleni u privredi i sl.)
	21
	20
	-
	8
	-
	4
	53
	16,10

	od toga

	profesionalci u vaspitno-obrazovnom procesu (prosvjeta, pedag.-psiholog.)
	1
	50
	5
	38
	18
	9
	121
	36,77

	Profesionalci  iz oblasti psiho-socijalnog rada (terapeuti, soc.radnici i sl.)
	25
	22
	39
	11
	12
	7
	116
	35,25

	Profesionalci iz oblasti rada sa osobama sa posebnim potrebama
	0
	3
	2
	1
	10
	25
	41
	12,46

	Nezaposleni i ostali
	42
	17
	-
	9
	-
	24
	92
	27,96


PREGLED KORISNIKA/CA 
PROGRAMA PODRŠKE POJEDINCIMA I PORODICAMA U 2005. god.
	Naziv aktivnosti
	Broj učesnika/ca
(grupne aktivnosti)
	Broj učesnika/ca
(individualne aktivnosti)

	Plesovi univerzalnog mira (grupa u Tuzli)
	50
	-

	Plesovi univerzalnog mira (grupa na Snagovu)
	40
	-

	Reiki tretmani i inicijacije
	30
	-

	Yoga vježbe
	50
	-

	Rekreativna gimnastika
	50
	-

	Radionice za djecu „Kreativno izražavanje slikanjem“
	50
	-

	SOS telefon
	-
	653

	Relaksacione masaže
	-
	100

	Ukupno učesnika/ca po aktivnostima
	270
	753

	Ukupno korisnika/ca programa podrške 
	1023


PREGLED KORISNIKA/CA PROJEKTA

FESTIVAL CJELOŽIVOTNOG UČENJA U BiH 2005

	R.br.
	Naziv aktivnosti
	Broj korisnika/ca

	1
	Radionica ''Kompetencijama do radnog mjesta'' u Tuzli
	29

	2
	Radionica ''Upravljanje vremenom – lični menadžment'' u Tuzli
	34

	3
	Radionica ''Kompetencijama do radnog mjesta'' u Bijeljini
	50

	4
	Debata ''Obrazovanje odraslih i uloga nevladinog sektora''
	37

	Ukupno direktnih korisnika/ca Festivala cjeloživotnog učenja u BiH 2005.
	150


IZVJEŠTAJ O FINANSIJSKOM POSLOVANJU UDRUŽENJA

ZA PERIOD 01. 01. – 31. 12. 2005.god.

Realizaciju programskih ciljeva Amica EDUCA-e u 2005. godini, ogledavala se kroz pružanje psihosocijalne podrške odraslima (posebno ženama i djeci) kroz edukativni program (organiziranje seminara i radionica na teme: Porodična dinamika sa elementima tjelesne terapije, Plesovi sveopćeg mira, Nenasilna komunikacija, Izražavanje slikanjem, Art-terapije, Tematski centrirane interakcija), kroz program podrške pojedincu i porodici (alternativni program prevencije mentalnog zdravlja), kroz SOS telefon (podrška pozivaocima sa akcentom na podršku ženama i djeci žrtvama nasilja), te kroz projekat Festival cjeloživotnog učenja u BiH 2005. 

Finansijsku podršku za realiziranje istog pružala je partnerska orgnaizacij AMICA SCHWEIZ iz Švicarske. 

Projekat ''Festival cjeloživotnog učenja u BiH 2005'' finansiran je od strane IIZ-DVV Ured u Sarajevu, Ministarstva za obrazovanje i kulturu TK i Općine Tuzla.

U finansijskom izvještaju dajemo tabelarni prikaz prihoda i rashoda ostvareni u 2005.g. sa uporednim podacima iz 2004.g.

	P R I H O D I

	br
	NAZIV
	2004. god.
	2005. god.
	Indeks 

	1
	Prihodi od članarine
	3735
	3083
	83 

	2
	Federalno Ministarstvo za kulturu i obrazovanje – FCUuBiH 05
	3000
	2000
	0

	3
	Prihodi iz budžeta TK
	4700
	0
	0  

	4
	Prihodi iz budžeta Općine Tuzla
	2000
	1000
	 50

	5
	Novčane donacije Amica Schweiz
	112188
	115134
	103

	6
	Novčane donacije IIZ-DVV Sarajevo – FCUuBiH 05
	20646
	19860
	96

	7
	Ostale novčane donacije od raznih donatora
	5434
	1236
	0

	8
	Prihod od amortizacije – RS 20 don. st. sred.
	7951
	7962
	100

	9 
	Prihodi od kotizacija za seminare
	4239
	2431
	57

	10
	Prihodi od iznajmljivanja poslovnog prostora
	13410
	14716
	110

	11
	Ostali prihodi od aktivnosti
	2009
	3815
	190

	12
	Ostali prihodi
	1018
	52
	5

	13
	Korekcija prihoda za ulaganje u stal. sredstva 
	-344
	-2464
	716

	         T O T A L    P R I H O D I
	179986
	168825
	 94


Prihodi su ostvarni u iznosu od 168825 KM, što je u odnosu na 2004. godinu smanjenje za 6%.

	R A S H O D I

	br
	NAZIV
	2004. god.
	2005. god.
	Indeks 

	1
	Materijal za realizaciju programskih ciljeva
	3437
	1651
	48 

	2
	Materijal za održavanje kuće i opreme
	1002
	1589
	159

	3
	Nabavke i donacije sitnog inventara
	589
	1807
	307

	4
	Smještaj i osvježenje za konf., seminare, okrugle stolove i sl.
	7609
	8420
	111

	5
	Stručna literatura, publikacije i usluge stručnog usavršavanja
	1154
	252
	22

	6
	Usluge na ime reklame, propagande, izrade brošure i dr.
	5021
	4070
	81

	7
	Usluge prevoza u cilju realizacije programskih ciljeva
	4306
	4351
	101

	9
	Putni troškovi i dnevnice u cilju realizacije programskih ciljeva
	10559
	7583
	72 

	10
	Bruto plaće i naknade zaposlenih
	94438
	84641
	 90

	11
	Bruto naknade za rad spoljnih saradnika
	17547
	22381
	128

	12
	Usluge održavanja kuće i opreme
	2035
	530 
	 26

	13
	Komunalne usluge (el. energija, grijanje, smeće, voda)
	5820
	6570
	113

	14
	Usluge BH Telecoma
	9299
	7001
	 75

	15
	Neproizvodne usluge (računovodstvene, advokatske, oglasi, prevođenja, takse i provizije u banci)
	7131
	8614
	  121

	16
	Rashod na ime osiguranja kuće i opreme
	721
	743
	103

	17
	Ostali rashodi
	22
	153
	695

	18
	Amortizacija stalnih sredstava
	7951
	7962
	100

	        T O T A L   R A S H O D I
	178641
	168318
	 94

	        V I Š A K   R A S H O D A   N A D   P R I H O D I M A
	0
	0
	0,0

	        V I Š A K   P R I H O D A   N A D   R A S H O D I M A
	1047
	507
	48,4


Rashodi su ostvareni u iznosu od 168.318 KM, što je u odnosu na 2004 godinu povećanje za 6 %.
Organizacija je završila poslovnu godinu sa viškom prihoda nad rashodima u iznosu od 507,00 KM.

Tuzla, 20.02.2006.

Samostalni računovođa

                                 Menadžerica Udruženja ''Amica EDUCA'

          Milica Salaj




       
           Suada Selimović

PRIJEDLOG PLANA RADA 

UDRUŽENJE 'AMICA EDUCA'  ZA 2006. GODINU
U skladu sa projektnim ciljevima, planirana je realizacija aktivnosti edukativnog programa:

	E D U K A T I V N I    P R O G R A M

	Projekt
	Aktivnost
	Voditeljica/e
	Termin za 2006.
	Broj seminara (grupa)

za 2006.

	Kreativno izražavanje slikanjem
	Supervizija
	A. Zimmermann
Suada Selimovic
	juni
	1

	
	Tema „Zivotna panorama“ u Brckom 
	A. Zimmermann
Nesima Krdzalic
	juni
	1

	Tandem 

EDUCA - UNI  
	Radionice „Izražavanje slikanjem sa studentima ERF-a“
	Lokalne voditeljica
	januar – december
	18

	Porodična dinamika
	Seminar „Hraniteljske porodice“
	ErikaUhl  
Zlata Nisic
	Mart 
	2

	
	Seminar „Hraniteljske porodice“
	Erika Uhl
Suhreta Babic
	septembar
	2

	Plesovi univerzalnog mira (PUM)
	Seminar „Etika i religijska kultura“ plesovi za učiteljice – uvod 
	Tenzila Hujdur

Altaira Krvavac
	januar, februar
	4

	
	Seminar za napredne 

„Iscjeljenje kroz plesove“ 
	G.Onnen, R.Sieglin
Tenzila Hujdur
	maj
	1

	
	Seminar „Etika i religijska kultura“  plesovi za učiteljice – nastavak
	G.Onnen, R.Sieglin T.Hujdur, V.Erdeljac
	maj
	1

	Nenasilna komunikacija (NVC) 
	Seminar „Nenasilna komunikacija“   nastavak,  3. i 5. stepen
	Verena Jegher
Ivona Erdeljac
	kraj maj/juni
	3

	
	Seminar „Nenasilna komunikacija“ Uvod
	Nada Ignjatovic
	oktobar
	2

	Art-terapija
	Radionica – Uvod u metode art-terapije 
	Art-terapeutkinje iz Holandije

Danijela Kojic
	februar, april, 

novembar
	3

	Upoznati sebe...
	Radionica za mlade (Kombinacija  NVC, KIS i Porodicna dinamika)
	I.Erdeljac

S.Babic, D.Kojic
	februar,

novembar
	2

	Razvijanje kompetencija
	Radionica za tim „Profesionalno vođenje radionica“ 
	Suada Selimovic
	januar, februar
	2

	T O T A L    S E M I N A R A
	43


U skladu sa projektnim ciljevima, planirana je realizacija aktivnosti programa podrške pojedincu i porodici:
	PROGRAM PODRŠKE POJEDINCU I PORODICI

	Projekt
	Aktivnost
	Osoba/e zadužena/e za realizaciju
	Kada

	SOS Telefon
	Kontinuiran rad na telefonu 
	Šuhreta Babić

Zlata Nišić 
	Radni dan (09 –16h) 

	
	Kontinuirana direktna psihološka podrška 
	Šuhreta Babić

Zlata Nišić
	Radni dan (09 –16h)

	Grupa žena „Snaga je u meni“
	Radionice sa ženama 
	Šuhreta Babić

Zlata Nišić
	1x sedmično

	Grupa djece „Kreativno izražavanje slikanjem“
	Radionice sa predškolskom djecom (3 - 6 god.)
	Senada Hrvanović
	1 x sedmično

	
	Radionice sa djecom (6 - 11 Jahre)
	Samira Huremović
	1x sedmično 

	
	Radionice sa djecom (11-15 Jahre)
	Zlata Nišić
	1x sedmično

	
	Radionice sa djecom (11-15 Jahre)
	Nevresa Muratović
	1x sedmično

	Rekreativna gimnastika
	Radionice sa grupom žena 1
	Azra Dobrinić
	2x sedmično

	
	Radionice sa grupom žena 2
	Azra Dobrinić
	2x sedmično

	
	Radionice sa grupom žena 3
	Azra Dobrinić
	2x sedmično

	Grupa „Plesovi univerzalnog mira“
	Radionice sa grupom žena
	Tenzila Hujdur 
	1x sedmično

	
	Radionice sa mješanom grupom (žene i muškarci) 
	Tenzila Hujdur
	1x sedmično

	
	Radionice sa grupom naprednih 
	Tenzila Hujdur
	2x sedmično

	Grupa „Reiki tretmani“
	Radionice sa mješanom grupom (žene i muškarci)
	Tenzila Hujdur 
Adem Šehić
	1x sedmično

	
	Rad sa pojedincima
	Tenzila Hujdur
 Adem Šehić
	Po zakazan. terminu

	Tretmani „Relaksaciona masaža“
	Rad sa pojedincima
	Almasa Alić
	Radni dan (17 –20h)


	FESTIVAL CJELOŽIVOTNOG UČENJA U BIH 2006

	Aktivnost
	Kada

	Organizacija centralne aktivnosti / otvaranje Festivala 2006
	po odobrenju projekta

	Organizacija medijske kampanje;
	po odobrenju projekta

	Organizacija direktnih aktivnosti (radionice, okrugli stolovi, debate i sl.); 
	po odobrenju projekta

	Izrada promotivnog materijala (plakat, pozivnice, brošura).
	po odobrenju projekta

	Uticaj na donošenje/implementaciji Zakona o obrazovanju odraslih
	kontinuirano


OKVIRNI FINANSIJSKI PLAN ZA 2006. GODINU

	P R I H O D I

	Br.
	Opis
	Iznos u KM

	1.
	Donacija DEZA i ''Amica Schweiz''
	117.000,00

	2.
	Donacija IIZ-DVV (Institut za međunarodnu saradnju njemačkog Saveza visokih narodnih škola)
	20.000,00

	3.
	Donacija Vlada TK, Općina Tuzla
	15.000,00

	4.
	Prihodi od usluga, članarina
	18.000,00

	5.
	Ostale donacije
	15.000,00

	UKUPNO PRIHODI
	185.000,00


	R A S H O D I

	Br.
	Opis
	Iznos u KM

	1.
	Režije
	12.000,00

	2.
	Troškovi realizacije projektnih aktivnosti
	86.000,00

	3.
	Bruto naknade za rad zaposlenih
	80.000,00

	4.
	Ostali troškovi           
	 7.000,00

	UKUPNO RASHODI
	185.000,00



Tuzla, 15.02.2005.





Menadžerica Udruženja ''Amica EDUCA''










       Suada Selimović

